Στις 24 και 25 Μαρτίου 2016 πραγματοποιήθηκε η τρίτη μετακίνηση εκπαιδευτικών του σχολείου στο Μπορντώ της Γαλλίας. Συγκεκριμένα, οι φιλόλογοι Παναγιώτης Γαϊτάνας και Γιώργος Τυρνενόπουλος, οι οποίοι έχουν την ευθύνη της εποπτείας και δημιουργίας των μαθητικών εργασιών στο πλαίσιο του προγράμματος ERASMUS+ κατά το τρέχον σχολικό έτος, συναντήθηκαν με τους εκπαιδευτικούς του Γαλλικού σχολείου. Οι Έλληνες εκπαιδευτικοί αντάλλαξαν απόψεις με τους Γάλλους συναδέλφους τους και ξεναγήθηκαν στο σχολείο και τις εγκαταστάσεις του. Κατά τη συνάντηση υπήρξε ενημέρωση εκ μέρους των Ελλήνων, οι οποίοι είναι υπεύθυνοι για το τεχνικό κομμάτι της υλοποίησης των mini-mooc, για την πρόοδο των εργασιών όσον αφορά τα τεχνικά ζητήματα και την πλατφόρμα. Στη συνέχεια οι δύο πλευρές παρουσίασαν προσχέδια των εργασιών των μαθητών και προετοίμασαν το πλάνο εργασίας της επίσκεψης των Ελλήνων μαθητών στο κολλέγιο Sainte Anne που έχει προγραμματιστεί για τις 4-8 Απριλίου.